Αν μπορούσα να μου έλεγα κάτι εκείνη τη μέρα,
θα μου έλεγα πού θα οδηγούσε αυτό.
Ένα κλάσμα του δευτερολέπτου μπορεί να καθορίσει την υπόλοιπη ζωή σου.
Αυτό που έκανα στα 16 μου με τρόμαξε.
Πάντα θα κουβαλώ το βάρος τού ότι έχω αφαιρέσει μια ζωή.
ΠΕΡΙΣΣΟΤΕΡΕΣ ΑΠΟ 20.000 ΔΟΛΟΦΟΝΙΕΣ ΔΙΑΠΡΑΤΤΟΝΤΑΙ ΣΤΙΣ ΗΠΑ ΚΑΘΕ ΧΡΟΝΟ
ΠΕΡΙΠΟΥ 1.000 ΑΠ' ΑΥΤΕΣ ΔΙΑΠΡΑΤΤΟΝΤΑΙ ΑΠΟ ΑΤΟΜΑ ΠΟΥ ΕΙΝΑΙ ΚΑΤΩ ΤΩΝ 18 ΕΤΩΝ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ ΑΡ. 40647
Είμαι στη φυλακή εδώ και 27,5 χρόνια.
Νιώθω ότι μου αξίζει να βγω;
Όχι.
Αλλά θα ήθελα να μου δώσουν την ευκαιρία
να γίνω κάτι καλύτερο και να μην είμαι γνωστός μόνο γι' αυτό;
Ναι, ξεκάθαρα.
Όλοι μπορούμε να γίνουμε επικίνδυνοι, νομίζω.
Λένε ότι είσαι τέρας.
Δεν κάθομαι να λέω ότι είμαι αθώος.
Μόλις δολοφόνησα κάποιον εν ψυχρώ.
ΕΙΜΑΙ ΔΟΛΟΦΟΝΟΣ
ΧΑΜΕΝΕΣ ΖΩΕΣ
ΚΡΑΤΙΚΕΣ ΦΥΛΑΚΕΣ ΜΟΝΤΑΝΑ, ΜΟΝΤΑΝΑ
Θα το πάρω αυτό από πίσω σου.
Θα περάσει από πάνω.
ΤΟ 1997, Ο ΧΙΝΙΟ ΓΚΟΝΖΑΛΕΖ ΚΑΤΑΔΙΚΑΣΤΗΚΕ ΣΕ ΙΣΟΒΙΑ
ΓΙΑ ΕΝΑΝ ΦΟΝΟ ΠΟΥ ΔΙΕΠΡΑΞΕ ΣΕ ΗΛΙΚΙΑ 16 ΕΤΩΝ
Σε μια τόσο μικρή ηλικία, δεν καταλαβαίνεις
τις συνέπειες όσων έχεις κάνει
μέχρι να μεγαλώσεις.
Μου πήρε πολύ χρόνο για να το δω όχι από τη δική μου προοπτική,
αλλά από αυτήν της οικογένειάς του.
Για μένα, αυτό ήταν ό,τι πιο δύσκολο. Κι ακόμα είναι.
Γεννήθηκα στο Ουαϊόμινγκ.
Ξέρω ότι έζησα εκεί για λίγο όσο η μαμά μου πήγαινε στο κολέγιο.
Μετακομίσαμε από το Ουαϊόμινγκ στην Ουάσινγκτον όπου ουσιαστικά μεγάλωσα.
Ήταν μια φυσιολογική παιδική ηλικία,
ως έναν βαθμό, κατά τα φαινόμενα, για τους άλλους.
Η μαμά μου δούλευε με όλα τα παιδιά της γειτονιάς.
Μας μάθαινε να διακρίνουμε το σωστό από το λάθος.
Πάντα λογοδοτούσαμε αν κάναμε κάτι κακό.
Όμως, ο πατέρας μου διέφερε.
Μας κακοποιούσε σωματικά, αλλά και ψυχολογικά και συναισθηματικά.
Μια φορά, ήμουν εφτά ή οχτώ ετών, με έδειρε πολύ άσχημα.
Δεν πήγα σχολείο για τρεις βδομάδες.
Η μαμά μου ανεχόταν πολλά, αλλά έμενε γιατί αγαπούσε τον μπαμπά μου.
Αλλά αν γινόταν πολύ βίαιος,
πέφταμε για ύπνο με τα παπούτσια για να είμαστε έτοιμοι να φύγουμε.
Κρίνοντας εκ των υστέρων, είναι πολύ δραστικό.
Που το κάναμε αυτό, μόνο και μόνο να είμαστε ασφαλείς.
ΟΤΑΝ ΗΤΑΝ 8 ΧΡΟΝΩΝ, Ο ΧΙΝΙΟ ΑΝΑΚΑΛΥΨΕ
ΟΤΙ Ο ΠΑΤΕΡΑΣ ΤΟΥ ΕΙΧΕ ΣΧΕΣΕΙΣ ΜΕ ΚΑΠΟΙΟ ΚΑΡΤΕΛ ΝΑΡΚΩΤΙΚΩΝ
Ο μπαμπάς μου ασχολιόταν με τα ναρκωτικά. Το έκρυβε πολύ καλά από τη μαμά μου.
Αλλά μια φορά πήγα στην τουαλέτα και μπήκα μέσα.
Ο μπαμπάς μου είχε κάτι που τώρα ξέρω ότι ήταν κιλά κοκαΐνης.
Ο μπαμπάς μου ήταν μηχανικός.
Νομίζαμε ότι από κει έβγαζε τα λεφτά.
Τα μεγαλύτερα αδέρφια μου θα ήξεραν πιο πολλά,
αλλά τότε έμαθα με βεβαιότητα τι έκανε για να βγάζει τόσα λεφτά.
Εν καιρώ, τα αδέρφια μου υιοθέτησαν το γκανγκστερικό στιλ ζωής.
Ακολούθησαν στα χνάρια του πατέρα μου.
Όντας ο μικρότερος, έκρινα πιο ασφαλές να 'μαι με τα μεγαλύτερα αδέρφια μου.
Αλλά το να μεγαλώνεις μ' αυτόν τον τρόπο ζωής
είναι τραυματικό από μόνο του.
Νομίζω ότι ήμουν 12 ετών. Μια φορά, στεκόμουν σε μια γωνιά,
δίπλα σε έναν οικογενειακό φίλο.
Κάποιος απλώς πλησίασε και του έριξε στο πρόσωπο.
Μετά από αυτό, η μαμά μου αποφάσισε να μας πάρει από την Ουάσινγκτον,
μακριά από τον μπαμπά μου.
ΤΟ 1992, Η ΜΗΤΕΡΑ ΤΟΥ ΧΙΝΙΟ ΑΦΗΣΕ ΤΟΝ ΑΝΤΡΑ ΤΗΣ
ΚΑΙ ΠΗΓΕ ΣΤΗ ΜΟΝΤΑΝΑ ΜΕ ΤΑ ΠΑΙΔΙΑ ΤΗΣ
Πήγαμε στο Μπίλινγκς.
Κατευθείαν είδαμε ότι ήταν διαφορετικά.
Δεν ήταν μεγάλη πόλη. Η μαμά μου είπε ότι πλέον θα μέναμε εκεί.
Είπε ότι είναι για να μας απομακρύνει από όλα εκείνα.
Αυτό ήταν το σχέδιό της. Αυτό νόμιζε ότι θα συμβεί.
Όμως, αυτό δεν πήγε και τόσο καλά.
Ο ΠΑΤΕΡΑΣ ΤΟΥ ΧΙΝΙΟ ΑΚΟΛΟΥΘΗΣΕ ΤΗΝ ΟΙΚΟΓΕΝΕΙΑ ΣΤΗ ΜΟΝΤΑΝΑ
ΑΓΟΡΑΣΕ ΣΠΙΤΙ ΠΑΡΑΔΙΠΛΑ ΚΑΙ ΑΡΧΙΣΕ ΝΑ ΠΟΥΛΑΕΙ ΝΑΡΚΩΤΙΚΑ
Γρήγορα μαθεύτηκε τι έκανε ο μπαμπάς μου.
Θαύμαζα τον μπαμπά μου. Έβλεπα τα λεφτά. Αυτό ήθελα.
Σκεφτόμουν "Ίσως είναι κάτι που πρέπει να κάνω".
Και έτσι, έγινε το φυσιολογικό, για μένα και τα αδέρφια μου.
Ο μπαμπάς μου μας μεγάλωσε ως μάγκες του δρόμου.
Παραβιάζουμε αμάξια, κλέβουμε ηχοσυστήματα και μπλέκαμε σε καβγάδες.
Με έδιωξαν από το σχολείο μετά τον πρώτο μου καβγά.
Μου απαγγέλθηκαν κατηγορίες για επίθεση.
Αυτό ήταν το πρώτο μου περιστατικό όπου πραγματικά έμπλεξα με τον νόμο.
Η ΑΣΤΥΝΟΜΙΑ ΤΟΝ ΚΑΤΗΓΓΕΙΛΕ ΓΙΑ ΕΠΙΘΕΣΗ
ΠΕΡΑΣΕ 3 ΜΗΝΕΣ ΣΕ ΑΝΑΜΟΡΦΩΤΗΡΙΟ ΕΦΗΒΩΝ
ΗΤΑΝ 13 ΕΤΩΝ
Όταν βγήκα από το αναμορφωτήριο, τα πράγματα βγήκαν εκτός ελέγχου.
Μετακόμισα στον μπαμπά μου.
Άρχισε να μου δίνει πολύ χόρτο ή πολλή κόκα ή πολλή μεθαμφεταμίνη.
Μου έλεγε να τα κάνω ό,τι θέλω.
Έτσι, άρχισα να πουλάω μεθαμφεταμίνη.
Ο μόνος σκοπός μου ήταν να βγάζω λεφτά γιατί αυτό έκανε ο μπαμπάς μου.
Ένα έφηβο παιδί δεν θα έπρεπε
να δέχεται κλήσεις όπου του ζητάνε ναρκωτικά.
Δεν συνειδητοποιούσα ότι αυτό οδηγούσε σε κάτι ακόμα χειρότερο.
Είχα γνωρίσει κάποια συνομήλικά μου κορίτσια.
Άρχισαν να έρχονται και μου να ζητάνε μεθαμφεταμίνη.
Μια μέρα, είχαν έρθει σπίτι μου. Η μία κοπέλα έκλαιγε.
Τη ρώτησα τι τρέχει. Είπε ότι ο μπαμπάς της τη χτύπησε.
Της είπε ότι θα τη σκότωνε. Ρώτησε αν θα βοηθούσα να ξεφύγουν.
Ήξερα πώς είναι να ζεις σε ένα τέτοιο περιβάλλον.
Οπότε είπα "Εντάξει.
Μπορώ να το κάνω, αν αυτό θέλετε πραγματικά".
Ρώτησαν αν θα τις βοηθούσα να τα πληρώσουν όλα αυτά.
Απάντησα "Όχι".
Είπαν "Υπάρχει ένα παντοπωλείο δίπλα στο σπίτι μας. Μπορείς να το ληστέψεις".
Ακόμα έκλαιγαν και ρωτούσαν αν μπορώ να βοηθήσω.
Οπότε, είπα "Εντάξει, θα το κάνω".
ΤΟ ΒΡΑΔΥ ΤΗΣ 22 ΑΠΡΙΛΙΟΥ 1996,
Ο ΧΙΝΙΟ ΚΑΙ ΟΙ ΚΟΠΕΛΕΣ ΠΗΓΑΝ ΜΕ ΤΟ ΑΜΑΞΙ ΣΤΟ ΜΑΓΑΖΙ
Σταματήσαμε στο πίσω μέρος ενός συγκροτήματος.
Μία από τις κοπέλες μού έδωσε ένα όπλο.
Ήταν ένα παλιό πιστόλι Ruger .22.
Θυμάμαι πως, προτού βγω από το αμάξι,
έλεγξα αν το όπλο ήταν γεμάτο. Ήταν άδειο.
Τα κορίτσια είπαν "Ηρέμησε, είναι άδειο".
ΟΤΑΝ Ο ΧΙΝΙΟ ΜΠΗΚΕ ΣΤΟ ΜΑΓΑΖΙ,
ΕΚΕΙ ΒΡΙΣΚΟΤΑΝ ΜΟΝΟ Ο 27ΧΡΟΝΟΣ ΤΑΜΙΑΣ, ΕΡΙΚ ΠΑΒΙΛΙΟΝΙΣ
Θυμάμαι που μπήκα στο μαγαζί.
Πήγα στον διάδρομο με τα γλυκά.
Πήρα μια σοκολάτα Butterfinger.
Την έβαλα στον πάγκο, έβγαλα ψιλά από την τσέπη μου και πλήρωσα.
Τελικά, έβγαλα το όπλο. Εκείνος απλώς σήκωσε τα χέρια.
Είπε "Ρε συ!" Είπα "Θέλω να αδειάσεις την ταμειακή".
Άρπαξε τα λεφτά και μου τα έδωσε. Τα άρπαξα και τα έχωσα στην τσέπη μου.
Μετά, του ζήτησα να ανοίξει το χρηματοκιβώτιο.
Δεν ήθελε να το κάνει. Έλεγε ότι δεν έχει το κλειδί.
Εξοργιζόμουν όλο και πιο πολύ.
Του είπα να το ανοίξει, αλλιώς θα του έριχνα.
Κοίταξα το όπλο.
Ήθελα να τον τρομάξω, ότι τάχα θα πυροβολούσα.
Και τότε εκπυρσοκρότησε.
Το έβαλα στα πόδια.
Ο ΕΡΙΚ ΠΑΒΙΛΙΟΝΙΣ ΠΥΡΟΒΟΛΗΘΗΚΕ ΣΤΟ ΣΤΗΘΟΣ
ΚΑΙ ΠΕΘΑΝΕ ΣΤΗ ΣΚΗΝΗ ΤΟΥ ΕΓΚΛΗΜΑΤΟΣ
Ο ΧΙΝΙΟ ΔΙΕΦΥΓΕ ΜΕ 78 ΔΟΛΑΡΙΑ ΣΕ ΜΕΤΡΗΤΑ ΚΑΙ ΜΙΑ ΣΟΚΟΛΑΤΑ
ΟΙ ΔΥΟ ΚΟΠΕΛΕΣ ΕΠΙΣΗΣ ΔΙΕΦΥΓΑΝ ΑΠΟ ΤΗ ΣΚΗΝΗ ΤΟΥ ΕΓΚΛΗΜΑΤΟΣ
ΠΟΤΕ ΔΕΝ ΤΟΥΣ ΑΠΑΓΓΕΛΘΗΚΑΝ ΚΑΤΗΓΟΡΙΕΣ ΣΕ ΣΧΕΣΗ ΜΕ ΤΟ ΕΓΚΛΗΜΑ
ΑΡΝΗΘΗΚΑΝ ΝΑ ΛΑΒΟΥΝ ΜΕΡΟΣ Σ' ΑΥΤΟ ΤΟ ΝΤΟΚΙΜΑΝΤΕΡ
Πρέπει να μάθεις να συγχωρείς τον εαυτό σου, λένε.
Δεν είναι δυνατόν.
Δεν θα με συγχωρήσω ποτέ.
Μπορώ να πω ειλικρινά ότι…
είναι δύσκολο ακόμα και που το συζητώ τώρα.
ΤΗ ΜΕΡΑ ΜΕΤΑ ΤΟΝ ΠΥΡΟΒΟΛΙΣΜΟ,
Η ΑΣΤΥΝΟΜΙΑ ΣΥΝΕΛΑΒΕ ΤΟΝ ΧΙΝΙΟ ΣΤΟ ΣΠΙΤΙ ΤΗΣ ΜΗΤΕΡΑΣ ΤΟΥ
ΗΤΑΝ 16 ΕΤΩΝ
ΜΠΙΛΙΝΓΚΣ, ΜΟΝΤΑΝΑ
Ο Χίνιο παραδόθηκε μόνος του. Αυτό είναι το σημαντικό.
Να αναλαμβάνεις την ευθύνη για ό,τι έχεις κάνει.
Όλοι νόμιζαν ότι τον κατέδωσα εγώ, όντας ο νομοταγής γονιός, αλλά όχι.
Ο γιος μου το αποφάσισε μόνος του.
Είμαι περήφανη που ανέλαβε την ευθύνη.
Με λένε Κάρμεν Γκονζάλεζ.
Είμαι η μητέρα του Χίνιο Γκονζάλεζ. Είναι ο μικρότερος γιος μου.
Ο κόσμος δεν κατανοεί. Ο Χίνιο ήταν το μωρό.
Είχε όνειρα. Είχε καλούς βαθμούς.
Ήταν ευγενικός, συμπονετικός. Ήταν το καλό παιδί.
Τα άλλα παιδιά πήραν τον στραβό δρόμο.
Έτσι, όταν ο Χίνιο διέπραξε το έγκλημά του, δεν το πίστευα.
Βίωσα μια συναισθηματική αντίδραση άρνησης.
Όμως, νομίζω ότι τους έχασα
γιατί εστίαζα μόνο στην επιβίωση όντας χωρισμένη μητέρα.
Τα παιδιά μου δεν θα είχαν πάρει αυτόν τον εγκληματικό δρόμο
αν είχα διαλέξει άλλον πατέρα.
Ο πατέρας του Χίνιο ήταν κακοποιητικός.
Τόσα χρόνια με ενδοοικογενειακή βία και κακοποίηση. Δεν άντεχα άλλο.
Έτσι, μετακομίσαμε εδώ το 1992.
Ξέφυγα από τον πατέρα τους και χώρισα.
Όμως, δύο μέρες αργότερα, ήρθε εδώ.
Δεν κατάφερα να απελευθερωθώ.
Τελικά, έμεινε εδώ και συνέχισε να είναι γύρω από τα παιδιά μου.
Γι' αυτά, εκείνος απλώς… Ήταν ο πατέρας τους. Τον λάτρευαν.
Με τόσα παιδιά, πάλευα για να τα βγάζω πέρα ως χωρισμένη μητέρα.
Νομίζω ότι χάθηκα με την έννοια ότι δεν συνειδητοποιούσα ότι τα έχανα.
Αλλά ο Χίνιο δεν ήταν ένα παιδί που μου προκαλούσε προβλήματα.
Έτσι, όταν άκουσα ότι ερευνούν κάποιον πυροβολισμό,
και μάλιστα από έναν νεαρό,
ποτέ δεν σκέφτηκα ότι θα ήταν ο γιος μου.
ΑΣΤΥΝΟΜΙΑ ΤΗΣ ΠΟΛΗΣ ΜΠΙΛΙΝΓΚΣ
ΜΕΤΑ ΤΗ ΣΥΛΛΗΨΗ ΤΟΥ,
ΣΤΗΝ ΚΑΡΜΕΝ ΕΠΕΤΡΑΠΗ ΝΑ ΜΕΙΝΕΙ ΜΟΝΗ ΜΕ ΤΟΝ ΧΙΝΙΟ ΣΤΟ ΤΜΗΜΑ
Μου είπε ότι το έκανε. "Ήταν ατύχημα.
Ορκίζομαι ότι ήταν ατύχημα".
Αναπήδησα, πέταξα την καρέκλα στην άκρη και είπα
"Αποκλείεται να το έκανες. Εσύ, με τίποτα". Έκλαψα. Του είχα θυμώσει.
Ήταν πολύ δύσκολο.
Έκλαιγε και όλο μου έλεγε ότι μ' αγαπά.
Τον θυμάμαι που καθόταν εκεί,
στην καρέκλα,
και με κοιτούσε με τα μεγάλα μάτια του.
Έβλεπα ότι είχε καταλάβει
πόσο με είχε πληγώσει, αλλά… Έβλεπα και πόσο με αγαπούσε.
ΑΣΤΥΝΟΜΙΑ ΚΑΙ ΔΙΚΑΣΤΗΡΙΟ
Ο ΧΙΝΙΟ ΟΜΟΛΟΓΗΣΕ ΟΤΙ ΠΥΡΟΒΟΛΗΣΕ ΤΟΝ ΕΡΙΚ ΠΑΒΙΛΙΟΝΙΣ
Η ΑΣΤΥΝΟΜΙΑ ΕΙΠΕ ΣΤΗΝ ΚΑΡΜΕΝ ΟΤΙ Ο ΕΦΗΒΟΣ ΓΙΟΣ ΤΗΣ ΘΑ ΔΙΚΑΣΤΕΙ ΓΙΑ ΦΟΝΟ
Μετά, όλα κατέρρευσαν για μένα.
Σκεφτόμουν μόνο ότι ήταν πολύ νέος. Τι επρόκειτο να απογίνει.
Ήταν σαν ο γιος μου να είχε πεθάνει.
Για την Κάρμεν Γκονζάλεζ έχω την εντύπωση ότι είναι ένα καθώς πρέπει άτομο.
Ήταν ευρέως γνωστό ότι έκανε ό,τι μπορούσε
για να κρατήσει την οικογένειά της στον ίσιο δρόμο.
Αλλά νομίζω ότι δεν τα θυμάται πολύ σωστά.
Ανέφερε ότι ο κύριος Γκονζάλεζ παραδόθηκε μετά από το συμβάν.
Όμως, στο τμήμα ήρθε εκείνη.
Ταυτοποίησε τον κύριο Γκονζάλεζ ως το άτομο που έριξε.
Τότε τον συνέλαβε η αστυνομία.
Δεν παραδόθηκε μόνος του.
Με λένε Τζο Κομπλ.
Το 1996, ήμουν αναπληρωτής εισαγγελέας της κομητείας Γέλοουστοουν.
Εγώ άσκησα τη δίωξη στην υπόθεση Γκονζάλεζ.
Έχω χειριστεί πολλές υποθέσεις ανθρωποκτονιών.
Αυτή όμως έχει αποτυπωθεί στη μνήμη μου.
Ήταν τόσο παράλογη.
Η κοινότητα είχε σοκαριστεί.
Ο λόγος ήταν ο υπάλληλος, ο Έρικ Παβιλιόνις.
Ήταν ένας αθώος που δεν έφταιγε σε τίποτα σε όλα αυτά.
Ήταν πατέρας τεσσάρων παιδιών.
Είχε μια κανονική δουλειά,
αλλά δούλευε και σε ένα παντοπωλείο μερικές μέρες τη βδομάδα
για να τα βγάζουν πέρα.
Έκανε ό,τι μπορούσε για τον εαυτό του και την οικογένειά του.
Στο τέλος, δολοφονήθηκε γι' αυτόν τον λόγο.
Ο κος Γκονζάλεζ έριξε στον Έρικ
επειδή εξαρχής σκόπευε να τον πυροβολήσει.
Δεν υπήρχε λόγος να τραβήξει τη σκανδάλη. Δεν ήταν ανάγκη να συμβεί.
Συνεπώς, ο εισαγγελέας οφείλει να ζητήσει τη μέγιστη ποινή.
Ο κύριος Γκονζάλεζ ήταν ανήλικος,
αλλά και έτσι, συνέστησα το δικαστήριο να επιβάλει ισόβια.
Αν ξαναβρισκόμουν στην ίδια θέση σήμερα, θα έκανα το ίδιο πράγμα.
Το θεώρησα σκόπιμο τότε, το θεωρώ σκόπιμο τώρα.
ΣΤΙΣ 10 ΙΑΝΟΥΑΡΙΟΥ 1997,
Ο ΧΙΝΙΟ ΓΚΟΝΖΑΛΕΖ ΚΑΤΑΔΙΚΑΣΤΗΚΕ ΣΕ ΙΣΟΒΙΑ
ΟΧΤΩ ΜΗΝΕΣ ΜΕΤΑ ΤΑ 17α ΓΕΝΕΘΛΙΑ ΤΟΥ
Είναι μεγάλη ευθύνη να ζητήσεις από το δικαστήριο
να επιβάλει την ποινή που θεωρείς κατάλληλη.
Μια οικογένεια θα χάσει έναν γιο.
Αλλά πρέπει να βλέπετε αυτές τις υποθέσεις
από τη σκοπιά της οικογένειας που έχασε έναν πατέρα.
Έτσι, πετύχαμε τη μέγιστη δυνατή ποινή.
Αυτό όμως δεν αποκαθιστά την οικογένεια.
Δεν τους φέρνει ολοκλήρωση.
ΜΠΙΣΜΑΡΚ, ΒΟΡΕΙΑ ΝΤΑΚΟΤΑ
Εδώ, ο μπαμπάς τα Χριστούγεννα.
Ήταν τα τελευταία σας μαζί του.
Αφότου ο Έρικ δολοφονήθηκε, κάθε ώρα ήταν πραγματική αγωνία.
Πήγαμε στην κηδεία. Τα παιδιά έκαναν ζωγραφιές για να στείλουν μαζί του.
Όλες επέλεξαν από…
τα αγαπημένα τους παιχνίδια
και τα λούτρινα που έστειλαν μαζί του για να μη φοβάται όταν κοιμάται.
ΤΗ ΣΤΙΓΜΗ ΤΟΥ ΘΑΝΑΤΟΥ ΤΟΥ,
Ο ΕΡΙΚ ΚΑΙ Η ΦΡΑΝ ΠΑΒΙΛΙΟΝΙΣ ΕΙΧΑΝ ΤΕΣΣΕΡΙΣ ΚΟΡΕΣ ΚΑΤΩ ΤΩΝ ΕΠΤΑ ΕΤΩΝ
Δεν τις είδε να πηγαίνουν σχολείο,
έχασε κάθε χορό πατέρα – κόρης, κάθε παράδοση της νύφης.
Τα έχασε όλα.
Τα έχασαν κι αυτές. Δεν τα μοιράστηκαν μαζί του
Κανείς δεν πρέπει να μεγαλώνει χωρίς πατέρα.
Η ΦΡΑΝ ΚΑΙ Ο ΕΡΙΚ ΓΝΩΡΙΣΤΗΚΑΝ ΤΟ 1988,
ΟΤΑΝ ΕΚΕΙΝΟΣ ΥΠΗΡΕΤΟΥΣΕ ΣΤΗΝ ΑΕΡΟΠΟΡΙΑ ΣΤΗ ΝΟΤΙΑ ΝΤΑΚΟΤΑ
ΠΑΝΤΡΕΥΤΗΚΑΝ ΕΝΑΝ ΧΡΟΝΟ ΑΡΓΟΤΕΡΑ
ΚΙ ΕΓΚΑΤΑΣΤΑΘΗΚΑΝ ΣΤΟ ΜΠΙΛΙΝΓΚΣ, ΜΟΝΤΑΝΑ, ΓΙΑ ΝΑ ΜΕΓΑΛΩΣΟΥΝ ΤΑ ΠΑΙΔΙΑ ΤΟΥΣ
Ο Έρικ ήταν 27 ετών όταν σκοτώθηκε.
Ήταν στη ζωή μου οκτώ χρόνια και δύο μέρες.
Ζήσαμε μια ολόκληρη ζωή σ' αυτά τα χρόνια.
Φτιάξαμε μια ζωή, αλλά μετά μας την έκλεψαν.
Όταν πρωτοείδα τον Χίνιο Γκονζάλεζ στο δικαστήριο,
περίμενα να δω ένα τέρας.
Δεν περίμενα έναν συμπαθητικό, καθωσπρέπει νεαρό.
Εντούτοις, ένιωθα ότι είχε κάνει μια παράλογη, άσκοπη πράξη.
Ήθελα η τιμωρία να ταιριάζει στο έγκλημα.
Οφείλω να ομολογήσω ότι σοκαρίστηκα που καταδικάστηκε σε ισόβια.
Μου φάνηκε υπερβολικό,
αλλά γενικώς, μείναμε ευχαριστημένοι με την ποινή,
γιατί έμοιαζε να αντιστοιχεί σε όσα χάσαμε.
Δεν τον έχω πολυσκεφτεί στην πάροδο του χρόνου
γιατί ήθελα αυτό το κομμάτι της ζωής να μείνει χωριστό.
Αλλά πριν από λίγους μήνες, όταν επικοινώνησαν μαζί μας
για να μας πουν ότι θα γίνει αυτό το ντοκιμαντέρ,
αναρωτήθηκα γιατί.
Τι θέλει να κερδίσει μ' αυτό;
"Έφηβος ομολογεί φόνο υπαλλήλου".
"Λέει ότι ήταν ατύχημα".
"Ο δολοφόνος του υπαλλήλου θα εκτίσει τουλάχιστον 30 χρόνια".
ΑΝ ΚΑΙ ΚΑΤΑΔΙΚΑΣΤΗΚΕ ΣΕ ΙΣΟΒΙΑ, ΜΠΗΚΕ ΜΙΑ ΔΙΑΤΑΞΗ
ΠΟΥ ΕΠΙΤΡΕΠΕΙ ΣΤΟΝ ΧΙΝΙΟ ΓΚΟΝΖΑΛΕΖ ΝΑ ΖΗΤΗΣΕΙ ΑΝΑΣΤΟΛΗ ΜΕΤΑ ΑΠΟ 30 ΧΡΟΝΙΑ
ΑΥΤΗΝ ΤΗ ΣΤΙΓΜΗ, ΤΟΥ ΜΕΝΟΥΝ 3 ΧΡΟΝΙΑ ΩΣ ΕΚΕΙΝΗ ΤΗΝ ΗΜΕΡΟΜΗΝΙΑ
Στη σκέψη ότι ο Χίνιο Γκονζάλεζ ίσως πάρει αναστολή,
θεωρώ ότι αυτό πρέπει να το κρίνει το δικαστικό σύστημα.
Κι αν αιτηθεί αναστολή,
πιστεύω ότι εγώ και τα παιδιά μου θα παραστούμε μόνο για να ακούσουμε
τι έχει να πει.
Ξέρετε, όσον καιρό είμαι εδώ,
έχω αναλογιστεί πολλά πράγματα.
Έχω αναλογιστεί πολύ για το θέμα της απώλειας.
Μακάρι να ερχόταν κάποιος και να μου έλεγε "Σ' αγαπώ".
Αναλογίζομαι από πότε έχει να με αγκαλιάσει άνθρωπος.
Όλα αυτά είναι πράγματα που τα θέλω, αλλά συνοδεύονται από ενοχές.
Και…
ο λόγος που συνοδεύονται από ενοχές…
είναι ότι όλα όσα νιώθω ότι στερούμαι…
τους τα στέρησα εγώ.
Το έκανα αυτό στην οικογένειά του. Στις κόρες του.
Και ο λόγος που κουβαλάω τόσες ενοχές είναι…
ότι εγώ ακόμα ζω.
Αλλά αυτοί δεν θα έχουν ευκαιρία να τα ξαναζήσουν αυτά.
Όχι αυτό που περίμενα να ακούσω.
Δεν περίμενα ότι θα αναλάβει την ευθύνη και θα νιώσει…
τη σημασία όσων έκανε σ' εμένα και τα κορίτσια μου.
Δεν θα το έκαναν όλοι αυτό.
Και δεν ήταν υποχρεωμένος.
Αλλά και πάλι, δεν αλλάζει αυτό που συνέβη.
Αξίζει ο αδερφός μου να πληρώσει για το έγκλημά του; 100%.
Αναμφίβολα.
Αλλά δεν νομίζω ότι η ποινή του άρμοζε σε βαρύτητα.
Απλώς δεν το νομίζω.
Λένε "Είσαι τέρας".
Όμως, κανείς δεν ρωτά πώς γίναμε έτσι.
Είμαστε προϊόν του περιβάλλοντός μας.
Όμως, αυτό δεν σημαίνει ότι δεν σωζόμαστε.
Αυτό δεν σημαίνει ότι δεν αξίζουμε.
Ούτε ότι δεν μπορούμε να αλλάξουμε.
Με λένε Τζέσι Γκονζάλεζ.
Ο Χίνιο Γκονζάλεζ είναι ο μικρός αδελφός μου.
Ήμασταν μια δεμένη οικογένεια,
αλλά η "τέλεια οικογένεια" που βλέπει κανείς στην τηλεόραση
δεν είχε καμία σχέση με όσα είχαμε.
Ο μπαμπάς μου πουλούσε ναρκωτικά για καιρό.
Μεγαλώνοντας, εγώ και τα μεγαλύτερα αδέλφια μου
πουλούσαμε ναρκωτικά για τον πατέρα μου.
Ήταν εύκολο για τον μικρό μου αδερφό
να με ακολουθήσει στους δρόμους, στις συμμορίες.
Στα ναρκωτικά. Μετά απ' αυτό, δεν υπάρχει διέξοδος.
Καταλήγεις στη φυλακή ή στο φέρετρο.
Αφότου φυλακίστηκε,
ένιωθα έντονη οργή, μίσος, εχθρότητα προς όλον τον κόσμο.
Τα έστρεφα προς τους πάντες.
Εγώ και τα μεγαλύτερα αδέρφια μου βυθιστήκαμε στη ζωή του δρόμου,
στις συμμορίες, σε τέτοια πράγματα.
Μας ήξεραν ως βίαιους, ως εμπόρους ναρκωτικών.
Ό,τι εγκληματικό συνέβαινε στους δρόμους,
σχετιζόταν μ' εμάς.
Ήμουν ο χειρότερος απ' όλους.
Μετατράπηκε σε μια χιονόμπαλα που κατρακυλούσε στην κατηφόρα.
Ξέφυγε από τον έλεγχο.
ΤΟ 2003, Ο ΤΖΕΣΙ ΓΚΟΝΖΑΛΕΖ ΚΑΤΑΔΙΚΑΣΤΗΚΕ ΣΕ 10 ΧΡΟΝΙΑ ΦΥΛΑΚΙΣΗ
ΓΙΑ ΚΑΚΟΥΡΓΗΜΑΤΙΚΗ ΕΠΙΘΕΣΗ, ΑΠΑΓΩΓΗ ΚΑΙ ΒΑΣΑΝΙΣΜΟ
ΣΤΟΝ ΕΚΤΟ ΧΡΟΝΟ ΤΗΣ ΠΟΙΝΗΣ ΤΟΥ ΣΤΙΣ ΚΡΑΤΙΚΕΣ ΦΥΛΑΚΕΣ ΤΗΣ ΜΟΝΤΑΝΑ,
ΤΟΥ ΕΔΩΣΑΝ ΕΝΑΝ ΝΕΟ ΣΥΓΚΡΑΤΟΥΜΕΝΟ
Κάθε Τρίτη και Πέμπτη,
έρχεται ένα λεωφορείο με νέους κρατούμενους.
Και ο Μπογκς, ο φύλακας,
κοίταξε στο κελί μου και είπε "Σου έχω νέο συγκρατούμενο".
Απάντησα "Τέλεια".
Ο γερο-Μπογκς με κοίταξε και είπε "Θα περάσεις ωραία".
Έτσι, σηκώθηκα. Άνοιξα την πόρτα.
Κι είδα το πρόσωπο του αδελφού μου.
Ήταν λες κι ήμασταν πάλι πέντε ετών. Απλώς τρέξαμε.
Τρέξαμε κι αγκαλιαστήκαμε.
Μείναμε ξύπνιοι πίνοντας καφέ και τρώγοντας γλυκά. Απλώς μιλούσαμε.
Κλαίγαμε, αναπολούσαμε τα παλιά.
Δεν υπήρχε βία. Δεν υπήρχε κακοποίηση.
Δεν μετρούσαμε τα λόγια μας.
Παρότι ήμασταν στη φυλακή.
Είναι οι καλύτερες αναμνήσεις μου.
Μιλήσαμε για την αλλαγή.
Έλεγε πόσο θα ήθελε να μπορούσε να το αναιρέσει.
Εγώ ακόμα ήμουν κολλημένος στην εικόνα του σκληρού, του κουλ τύπου.
Μου μιλούσε συνέχεια.
"Γιατί είσαι τόσο ευέξαπτος; Γιατί δεν συζητάς τα θέματα;"
Η αγαπημένη του ατάκα ήταν
"Εκτίω αρκετό χρόνο για όλους στην οικογένειά μας".
Για να μάθω από τα λάθη μου, αλλά και από τα δικά του.
Το έλεγε για να γίνω καλύτερος.
ΑΓΡΟΚΤΗΜΑ ΚΡΑΤΙΚΩΝ ΦΥΛΑΚΩΝ ΤΗΣ ΜΟΝΤΑΝΑ
ΤΟ 2009, Ο ΤΖΕΣΙ ΓΚΟΝΖΑΛΕΖ ΕΞΕΤΙΣΕ ΟΛΗ ΤΗΝ ΠΟΙΝΗ ΤΟΥ
ΚΑΙ ΑΦΕΘΗΚΕ ΕΛΕΥΘΕΡΟΣ
ΤΩΡΑ ΔΙΕΥΘΥΝΕΙ ΑΡΚΕΤΕΣ ΕΠΙΧΕΙΡΗΣΕΙΣ
Τι συμβαίνει;
Εντάξει.
Μετά τη φυλακή, η ζωή βελτιώθηκε.
Αυτήν τη στιγμή, έχω δύο εταιρείες για πατώματα κι ένα σέρβις αυτοκινήτων.
Είναι ένα συνεργείο για αμάξια και μηχανές.
Συνήθως προσλαμβάνω πρώην ναρκομανείς
ή πρώην εγκληματίες υπό επιτήρηση ή με αναστολή.
Ειλικρινά πιστεύω ότι η χρόνος στη φυλακή με τον αδερφό μου
με έκανε αυτό που είμαι σήμερα.
Εκείνος άλλαξε τρόπο σκέψης και μου το πέρασε κι εμένα.
Έμαθα πολλά από τον μικρό.
Έχω δει πολλούς κακούς ανθρώπους.
Κανείς τους δεν έχει τη μεταμέλεια,
τη συμπόνια ή τη θέληση για αλλαγή όσο είναι μέσα που έχει ο αδερφός μου.
Μπήκε φυλακή, ανέλαβε ευθύνη για ό,τι έκανε
κι άλλαξε τη ζωή του.
Είναι έτοιμος για μια νέα αρχή.
ΔΙΚΑΣΤΗΡΙΟ ΚΟΜΗΤΕΙΑΣ ΤΕΤΟΝ, ΜΟΝΤΑΝΑ
ΠΡΙΝ ΔΟΘΕΙ ΑΔΕΙΑ ΝΑ ΑΦΕΘΕΙ ΕΛΕΥΘΕΡΟΣ Ο ΧΙΝΙΟ ΓΚΟΝΖΑΛΕΖ,
Ο ΙΔΙΟΣ ΠΡΕΠΕΙ ΝΑ ΑΞΙΟΛΟΓΗΘΕΙ ΑΠΟ ΣΥΜΒΟΥΛΙΟ ΑΝΑΣΤΟΛΩΝ
Δεν αποφασίζω εγώ για την αναστολή του κου Γκονζάλεζ.
Δεν εξαρτάται από μένα,
αλλά εικάζω ότι το συμβούλιο αναστολών πρέπει να λάβει υπόψη
αν έχει αναλάβει ευθύνη για τις πράξεις του.
Λοιπόν, θυμάμαι πως πριν βγω από το αμάξι,
έλεγξα αν το όπλο ήταν γεμάτο.
Ήταν άδειο.
Θυμάμαι ότι μπήκα στο μαγαζί.
Ποτέ δεν στόχευσα ευθέως πάνω του,
όπως θα έκανε κανείς αν ήθελε να ρίξει σε κάποιον.
Ήθελα να τον τρομάξω ότι θα τραβούσα τη σκανδάλη.
Σκέφτηκα "Αν την τραβήξω,
θα ακούσει το κλικ. Δεν θα γίνει κάτι, απλώς θα τρομάξει".
Έτσι, τράβηξα τη σκανδάλη.
Και εκπυρσοκρότησε.
Κι απλώς το έσκασα.
Πήδηξα στο αμάξι.
Είπα "Γιατί δεν μου είπατε ότι υπήρχε σφαίρα στο όπλο;
Μόλις τον πυροβόλησα τον τύπο".
Δεν ήξερα ότι είχαν βάλει μια σφαίρα εκεί μέσα.
Δεν το γνώριζα αυτό.
Όταν μου το έδωσαν, έλεγξα τον γεμιστήρα, αλλά δεν σκέφτηκα να ελέγξω κάτι άλλο.
Δεν έχω ξανακούσει αυτά που άκουσα τώρα.
Εξέτασα τον φάκελο από το 1996.
Όσα ειπώθηκαν τότε
δεν είναι αυτά που μόλις άκουσα στην ηχογράφηση.
Τον ρώτησαν "Ξέρεις πόσες σφαίρες είχε το όπλο;"
Η απάντησή του; "Υπήρχε μόνο μία.
Έβαλα τον κάλυκα μέσα.
Ξανάβαλα το κλιπ,
μετά το κοίταξα και τράβηξα το πραγματάκι και το έκλεισα".
Ξεκάθαρα έβαλε τη σφαίρα στο όπλο και περιέγραψε ότι είχε μία σφαίρα.
Ποτέ δεν ανέφερε πως δεν γνώριζε ότι το όπλο ήταν γεμάτο.
Επίσης, λέει ότι ποτέ δεν σημάδεψε τον υπάλληλο με το όπλο.
Δεν είναι αλήθεια.
Όταν η αστυνομία έφτασε στο μαγαζί,
βρήκε βίντεο παρακολούθησης που έδειχνε όλη τη συνδιαλλαγή.
Ήταν σοκαριστικό.
Ο κύριος Γκονζάλεζ στρέφει το όπλο στον Έρικ και ζητά να του δώσει τα λεφτά.
Γρήγορα!
-Έλα πίσω και πάρ' τα! -Εσύ κάν' το.
Ο Έρικ συνεργάστηκε. Προσπάθησε να μη φανεί απειλητικός.
Θα μπορούσε να 'ναι σε εκπαιδευτικό βίντεο για τον χειρισμό ληστείας.
-Άνοιξε το χρηματοκιβώτιο. -Δεν έχω κλειδιά γι' αυτό.
-Δεν έχω τα κλειδιά για το χρηματοκιβώτιο. -Θα σου ρίξω!
Λέει στον Έρικ ότι θα τον πυροβολήσει,
που μου δείχνει ότι αυτό ακριβώς σκόπευε να κάνει.
Αυτά που λέει, ότι απλώς προσπαθούσε να εκφοβίσει τον υπάλληλο,
δεν ταιριάζουν με όσα βλέπουμε στην κασέτα.
Ο κύριος Γκονζάλεζ προσπαθεί να τραβήξει τη σκανδάλη στο όπλο.
Το όπλο δεν ρίχνει.
Ο κύριος Γκονζάλεζ γυρίζει το όπλο προς τον εαυτό του, το κοιτάζει,
βρίσκει την ασφάλεια, τη βγάζει και πυροβολεί τον Έρικ στο στήθος.
Βλέπουμε έναν άνθρωπο να σκοτώνεται. Δεν είναι ταινία. Είναι αληθινό.
Δεν υπάρχει περίπτωση αυτό να ήταν ατύχημα.
Ξεκάθαρα τραβά τη σκανδάλη γνωρίζοντας ότι υπάρχει σφαίρα στο όπλο.
Το παραδέχεται.
Υποψιάζομαι ότι είναι στη φυλακή εδώ και πάρα, πάρα πολλά χρόνια
κι έχει πει στον εαυτό του αυτήν την ιστορία και τελικά την πίστεψε.
Αλλά ξεκάθαρα δεν αναλαμβάνει ευθύνη για τις πράξεις του.
Ξεκάθαρα δεν λογοδοτεί για όσα έχει κάνει.
Φαίνεται απλώς σαν να προσπαθεί να αποστασιοποιηθεί από τη δολοφονία.
ΤΕΣΣΕΡΙΣ ΜΗΝΕΣ ΜΕΤΑ ΤΗΝ ΑΡΧΙΚΗ ΣΥΝΕΝΤΕΥΞΗ ΤΟΥ ΧΙΝΙΟ ΓΚΟΝΖΑΛΕΖ,
ΔΕΧΘΗΚΕ ΝΑ ΑΠΑΝΤΗΣΕΙ ΚΑΙ ΣΕ ΑΛΛΕΣ ΕΡΩΤΗΣΕΙΣ
Ήμουν 16 και κόντευα τα 17 όταν διέπραξα το έγκλημά μου.
Νόμιζα ότι η ζωή μου είχε τελειώσει.
Στην πολιτεία της Μοντάνα δεν υπάρχει εγγυημένη αναστολή.
Μπορεί να μείνω εδώ όλη μου τη ζωή.
Αλλά δεν είμαι το άτομο που ήμουν όταν έκανα ό,τι έκανα.
Ο κόσμος δεν καταλαβαίνει. Ο Χίνιο ήταν το μωρό.
Είχε όνειρα. Είχε καλούς βαθμούς. Ήταν ευγενικός.
Συμπονετικός. Ήταν το καλό παιδί.
Όλοι νόμιζαν ότι τον κατέδωσα εγώ, όντας ο νομοταγής γονιός, αλλά όχι.
Ο γιος μου το αποφάσισε μόνος του. Αποφάσισε να γυρίσει.
Είμαι περήφανη που ανέλαβε την ευθύνη.
Δεν παραδόθηκα μόνος.
Η μαμά μου με κατέδωσε, αλλά δεν το παραδέχεται
γιατί νομίζει ότι θα τη μισήσω.
Μάλλον αυτό φοβάται, αλλά δεν της κρατώ κακία.
Ξέρω πόσο δύσκολο της ήταν να το κάνει.
Νομίζω πως, έως και σήμερα, ακόμα δεν θέλει να το αποδεχθεί.
Το κακό που έκανα δεν θα φύγει ποτέ.
Αφαίρεσα μια ζωή.
Μου πήρε χρόνο για να καταλάβω
πώς ένιωσαν οι άλλοι, ιδίως η οικογένεια του Έρικ.
Είναι από τα κυριότερα πράγματα που θέλω να αποδείξω.
Άσχετα από το πώς μεγάλωσες, πάντα μπορείς να αλλάξεις.
Ξεκάθαρα δεν αναλαμβάνει ευθύνη για τις πράξεις του.
Ξεκάθαρα δεν λογοδοτεί για όσα έχει κάνει.
Εξέτασα τον φάκελο από το 1996.
Ξεκάθαρα έβαλε τη σφαίρα στο όπλο και περιέγραψε ότι είχε μία σφαίρα.
Τραβά τη σκανδάλη γνωρίζοντας ότι υπάρχει σφαίρα στο όπλο.
Φαίνεται απλώς σαν να προσπαθεί να αποστασιοποιηθεί από τη δολοφονία.
Θα ορκιζόμουν ότι το γέμισαν εκείνες.
Αλλά αυτός λέει ότι εγώ το είπα, ότι εγώ το γέμισα.
Ειλικρινά, δεν το θυμάμαι αυτό το σημείο
όπου λέω ότι εγώ γέμισα το όπλο.
Θέλω να πω…
Δεν ξέρω πια. Είναι λες και…
Όλα είναι μπερδεμένα στο κεφάλι μου τώρα.
Προσπαθώ να το κατανοήσω.
Νομίζω ότι σκεφτόμουν πως αν τραβήξω τη σκανδάλη,
απλώς θα άκουγε το άδειο όπλο να κάνει κλικ,
αυτό θα τον τρόμαζε, ναι;
Αυτή ήταν η πρόθεση. Καταλαβαίνετε; Αλλά…
Δεν ξέρω. Ίσως…
Νομίζω ότι έχει δίκιο.
Ναι. Νομίζω ότι όντως ήξερα.
Νομίζω ότι το ήξερα και δεν ήθελα να…
Δεν ήθελα να το αποδεχθώ.
Αυτό ποτέ δεν θα επουλωθεί αν δεν το αντιμετωπίσω.
Είναι δύσκολο να το αποδεχθείς.
Δεν μ' αρέσει πώς νιώθω τώρα, αλλά μάλλον έπρεπε να το ακούσω αυτό.
Προσπαθώ να…
Να είμαι η καλύτερη εκδοχή του εαυτού μου.
Αυτό με κάνει να νιώθω ότι απέχω ακόμα πολύ.
Υποτιτλισμός: Λιουμπίνκα Δημητρόβα